**PRECIZĂRI DEFINITIVAT ȘI**

**GRADE DIDACTICE**

**ETAPE DE LUCRU**

**DEFINITIVAT, GRADUL DIDACTIC II și GRADUL DIDACTIC I**

**I. Pentru Examenul Național de DEFINITIVAT – Sesiunea 2020:**

 Evaluarea **PORTOFOLIULUI PROFESIONAL INDIVIDUAL** al cadrelor didactice înscrise la Examenul Național de Definitivat, sesiunea 2020 se va face ca și până acum, conform Secțiunii a 3-a, Art. 16 din Metodologia de examen pentru Definitivat **(**Anexa la OMEN nr. 5211/02.10.2018**).**

**Etapele evaluării** acestuia

**1. Inspectorul/Metodistul** căruia i s-a repartizat candidatul prin decizie/delegație IȘJ în vederea efectuării inspecțiilor la clasă pentru Definitivat – sesiunea 2020, solicită **CANDIDATULUI** prin e-mail informația dacă are efectuată CEL PUȚIN O INSPECȚIE LA CLASĂ dintre CELE DOUĂ programate pentru sesiunea 2020, sau, în lipsa acesteia, are recunoscută/echivalată o altă inspecție la clasă avută cu alt prilej (*sunt precizări privitoare la recunoașterea echivalarea altei inspecții la clasă – pentru anul școlar 2019-2020 cadrelor didactice care susțin examenul pentru Definitivarea în învățământ li se recunoaște nota obținută la ultima inspecție la clasă, susținută în calitate de cadru didactic calificat.* ***Candidații cărora NU li s-a efecuat cel puțin o inspecție******la clasă*** *dintre cele 2 inspecții prevăzute în Metodologie dar au efectuată o altă inspecție la clasă (ex. Def 2019 sau Titularizare), pot solicita recunoașterea acesteia pentru Definitivat, conform Art. 38 din OUG Nr. 70/14.05.2020. Candidatul va complete astfel o cerere prin care solicită recunoașterea ultimei inspecții la clasă avută de acesta și o înaintează și înregistrează la unitatea școlară unde i s-a desfășurat inspecția. Directorul școlii unde este consemnat raportul scris al inspecției la clasă face copie, aplică conform cu origialul și transmite inspectorului de specialitate atât cererea candidatului cât și raportul scris avizat de director, originalele le arhivează la unitatea de învățământ ).*

**2.** Dacă este efectuată sau recunoscută/echivalată cel puțin o inspecție la clasă, **INSPECTORUL/METODISTUL** transmite **CANDIDATULUI** pe email, **GRILA DE EVALUARE A PORTOFOLIULUI PROFESIONAL INDIVIDUAL** și cere acestuia să transmită electronic, pe email, atât **INSPECTORULUI/METODISTULUI** cât și **DIRECTORULUI** membru al comisiei de evaluare, documentele din portofoliul profesional individual întocmit de candidat cu scopul de a fi evaluat pentru DEFINITIVAT 2020. Pentru evitarea oricăror riscuri, se poate opta ca documentele să fie scanate

**3. CANDIDATUL** transmite electronic, pe email, **INSPECTORULUI /METODISTULUI** cât și **DIRECTORULUI** membru al comisiei de evaluare documentele din portofoliul profesional individual întocmit cu scopul de a fi evaluat pentru DEFINITIVAT 2020. Cu acest prilej trimite și Fișa grilă de evaluare a portofoliului profesional individual completată de el la rubrica **PUNCTAJ AUTOEVALUARE.**

**4. INSPECTORUL/METODISTUL** verifică și evaluează documentele primite pe email de la **CANDIDAT,** completează și semnează grila de evaluare a portofoliului profesional individual pentru **CANDIDATUL** respectiv, apoi o trimite scanată pe email **DIRECTORULUI** membru al comisiei. Grila semnată în original de **INSPECTOR/METODIST** se păstrează de către acesta.

**5. DIRECTORUL** membru al comisiei, printează grila de evaluare a portofoliului primită de la **INSPECTOR/METODIST**, parcurge aceleași etape de evaluare și semnează grila de evaluare a portofoliului. **DIRECTORUL** unității aduce la cunoștința candidatului punctajul din grilă acordat pentru portofoliul său, solicită **CANDIDATULUI** să semneze grila de evaluare apoi documentul (grila) se arhivează în Registrul de inspecții al unității școlare, alături de procesul verbal al inspecției la clasă efectuată **CANDIDATULUI**.

**6.** Nota finală acordată portofoliului profesional al **CANDIDATULUI** se va trece într-o adeverință al cărei model va fi comunicat și va fi înaintată către IȘJ într-o perioadă precizată ulterior (**29 MAI 2020**) alături de celelalte documente prevăzute de Metodologie.

**7.** Către IȘJ nu se înaintează grila de evaluare a portofoliului profesional individual al **CANDIDATULUI.**

**II. Pentru Examenul de GRADUL DIDACTIC II – Sesiunea 2021:**

**Candidații NU se supun prevederilor proiectului de OUG care pentru sesiunea 2020 ar prevedea următoarele:**

Gradul didactic II se va obţine de către personalul didactic de predare care are o vechime la catedră de cel puţin 4 ani de la obţinerea definitivării în învăţământ, prin promovarea a **cel puțin două inspecţii şcolare** susținute până la data înscrierii pentru susținerea probei orale, prin derogare de la prevederile articolului 242, alineatul (4), litera a) din Legea educației naționale nr. 1/2011 cu modificările și completările ulterioare.

**III. Pentru Examenul de GRADUL DIDACTIC I – Sesiunea 2020:**

 Pentru evoluţia în carieră prin gradul didactic I, seria **2018-2020,** se va putea obține de către personalul didactic de predare care are o vechime la catedră de cel puțin 4 ani de la obținerea gradului didactic II prin promovarea a **două inspecţii şcolare curente**, eşalonate pe parcursul celor 4 ani, apreciate cu calificativul maxim și **susţinerea lucrării metodico-ştiinţifice, ce se va realiza on-line,** în faţa comisiei instituite, conform metodologiei Ministerului Educaţiei și Cercetării, prin derogare de la prevederile articolului 242, alineatul (5), literele b) și d) din Legea educației naționale nr. 1/2011 cu modificările și completările ulterioare.

Candidatele care au susținut lucrarea metodico-științifică la data de **20.05.2020** au fost admise cu nota 10.00, urmând ca în **28.05.2020**, următorul candidat să susțină **lucrarea metodico-ştiinţifică, ce se va realiza on-line.**